《潞河逢梅子马时子马自楚使燕》
明代·徐熥

当年同听白门鸦，别后风烟几岁华。万里飘零逢潞水，一官牢落傍长沙。

新愁绿岸帆前柳，旧事青楼梦里花。草草离尊犹未醉，数声残角又天涯。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。